
Nr. 829/21.02.2022

RAPORT DE SPECIALITATE

privind delegarea gestiunii Serviciului pentru gestionarea câinilor fără stăpân al comunei Târgușor, prin concesiune

	Necesitatea: privind delegarea gestiunii Serviciului pentru gestionarea câinilor fără stăpân al comunei Târgușor, prin concesiune se urmăreşte reducerea numărului de câini fără stăpân, ameliorarea sănătăţii şi bunăstării câinilor din adăposturi, stoparea înmulţirii necontrolate a câinilor de rasă comună, prevenirea abandonului şi al pierderii câinilor, facilitarea recuperării câinilor pierduţi, reducerea apariţiei rabiei şi a altor zoonoze, reducerea riscurilor asupra sănătăţii oamenilor, precum şi prevenirea agresivităţii asupra oamenilor şi animalelor.
	Oportunitatea: privind delegarea gestiunii Serviciului pentru gestionarea câinilor fără stăpân al comunei Târgușor, prin concesiune  orice câine crescut, adăpostit, ţinut pe domeniul public, în locuri publice sau în spaţiile adiacente acestora, în afara proprietăţii stăpânului sau deţinătorului acestuia, necontrolat, nesupravegheat, liber, abandonat, va putea fi gestionat in condiții optime.
	Legalitatea: - Ordonanţa de Urgenţă nr.155/2001, privind aprobarea programului de gestionarea câinilor fără stăpân, cu modificările şi completările ulterioare;
-Hotărârea Guvernului nr.1059/11.12.2013 pentru aprobarea Normelor metodologice de aplicare a Ordonanţei de urgenţă a Guvernului nr. 155/2001 privind aprobarea programului de gestionare a câinilor fără stăpân, cu modificările şi completările ulterioare;
- Legea nr. 205/2004, privind protecţia animalelor, cu modificările şi completările ulterioare;
- Ordinul nr.31/2008 pentru aprobarea Normelor metodologice de aplicare a Legii nr.205/2004, cu modificările şi completările ulterioare;
- Ordonanţa Guvernului nr. 71/2002 privind organizarea şi funcţionarea serviciilor publice de administrare a domeniului public şi privat de interes local, cu modificările şi comletările ulterioare;
- Ordonanţa Guvernului nr. 24/2016 privind organizarea şi desfăşurarea activităţii de neutralizare a deşeurilor de origine animală, cu modificările şi completările ulterioare;
- Regulamentul (CE) nr. 1/2005 al Consiliului din 22 decembrie 2004 privind protecţia animalelor în timpul transportului.
- Legea nr. 98/2016 privind achiziţiile publice, şi de cele ale Legii nr. 100/2016 privind concesiunile de lucrări şi concesiunile de servicii, cu modificările și completările ulterioare;
-În temeiul dispoziţiilor art. 129, alin. (1), alin. (2) lit. d), alin. (6) lit. „a”, alin. (7) lit. s), ale art. 139 şi ale art. 196, alin. (1) lit. „a” din O.U.G. nr. 59/2019 privind Codul administrativ;
	Propunerea privind delegarea gestiunii Serviciului pentru gestionarea câinilor fără stăpân al comunei Târgușor, consideram, ca este necesară, oportună si legală, drept pentru care se va întocmi un proiect de hotarare in acest sens.
	Proiectul de hotarare impreuna cu întreaga documentație, va fi supus spre dezbaterea și aprobarea Consiliului Local al comunei Târgușor, județul Constanța.

